CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D'ESTIU RAFAEL ALTAMIRA, JULIOL 2007 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/432)
  + [Valencià](/va/acuerdo/432)






Selector de idioma

Leer

* [Español](/es/acuerdo/432)
* [Valencià](/va/acuerdo/432)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D'ESTIU RAFAEL ALTAMIRA, JULIOL 2007[Butlletí Oficial Universitat d'Alacant](/ca/Publicacion)
=====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D'ESTIU RAFAEL ALTAMIRA, JULIOL 2007

Data d'aprovació
:   07/11/2006

Data de publicació
:   07/11/2006

Òrgan competent
:   Vicerectora d¿Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=432.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/432)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/432)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D'ESTIU RAFAEL ALTAMIRA, JULIOL 2007&url=https://www.boua.ua.es/va/acuerdo/432)

**Títol:** CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D'ESTIU RAFAEL ALTAMIRA, JULIOL 2007

**Secció:** CONVOCATÒRIES I CONCURSOS

**Òrgan:** Vicerectora d¿Extensió Universitària

**Data d'aprovació:** dimarts, 7 de novembre de 2006

CONVOCATÒRIA DE PRESENTACIÓ DE PROPOSTES DE CURSOS PER A LA UNIVERSITAT D’ESTIU RAFAEL ALTAMIRA, JULIOL 2007   
   
 Jesús Pradells Nadal, vicerector d'Extensió Universitària de la Universitat d'Alacant  
    
 RESOLC   
    
 Convocar la presentació de propostes de cursos per a la Universitat d'Estiu Rafael Altamira 2007 d’acord amb les bases següents:   
    
 1. Aquesta convocatòria es regeix per la Normativa de la Universitat d'Alacant sobre Cursos Especials de menys de 200 hores i Comissió de Reconeixement de Crèdits de Lliure Elecció.   
    
 2. Les propostes podran ser presentades pels professors a temps complet de la UA. Cada professor podrà presentar-se com a director o secretari en un sol curs.  
    
 3. Els cursos s’impartiran del 2 al 20 de juliol de 2007. El nombre de cursos es distribuirà homogèniament entre les tres setmanes. Si hi haguera una excessiva concentració de sol·licituds per a una mateixa setmana caldrà ajustar-se a l’ordre d’entrada de registre per a establir la prioritat sobre les dates triades.   
    
 4. Les propostes dels cursos tindran en compte els aspectes arreplegats en l'annex I d’aquesta convocatòria. El model de sol·licitud de propostes està disponible a la web: www.univerano.ua.es.  
    
 5. Les propostes es presentaran en Registre de la Universitat i es dirigiran al Vicerectorat d'Extensió Universitària. La data límit per a la recepció de les propostes serà el 26 de gener del 2007.   
    
 6. Les propostes seran seleccionades per una comissió integrada pel vicerector d'Extensió Universitària (que actuarà com a president), la directora del Secretariat d'Extensió Universitària (que actuarà com a secretària), el vicerector de Planificació d’Estudis, el vicerector d'Alumnat, el vicerector de Relacions Institucionals i la directora tècnica de la Universitat d'Estiu Rafael Altamira.  
    
 Aquesta comissió valorarà:   
 - L’adequació dels cursos als fins de la formació complementària, l’especialització o el caràcter interdisciplinari.  
 - La metodologia innovadora que fomente l’aspecte pràctic de l’aprenentatge i promoga la interacció entre estudiants i docents.  
 - La col·laboració d’empreses o entitats externes a la UA en el disseny, docència, promoció i finançament del curs.  
 - Les propostes de cursos impartits en llengües estrangeres.  
 - L’ús del valencià com a llengua vehicular.  
    
    
 7. La selecció de les propostes estarà condicionada a les disponibilitats pressupostàries i d’infraestructura. La resolució es farà pública abans del 9 de febrer de 2007.  
    
 8. La secretaria de la Universitat d'Estiu s’encarregarà de la coordinació administrativa i de la gestió econòmica dels cursos. A més, facilitarà la informació i col·laboració necessàries per a la presentació de propostes (lzwtcxjpa@gl.im).   
    
 Jesús Pradells Nadal  
 Vicerector d'Extensió Universitària   
    
    
 Universitat d’Alacant, 7 de novembre de 2006  
   
 ANNEX I  
    
 I. NORMES ACADÈMIQUES   
    
 Cada curs tindrà:  
    
 ·        Un director i un secretari, un dels quals, almenys, serà professor a temps complet de la UA. No s’admetran més de dues persones en la coordinació d’un curs.  
 ·        Un màxim de 8 professors, dels quals aproximadament la meitat seran externs a la UA.   
 ·        Com a màxim, 2 professors residiran a l’estranger i hauran d’impartir 4 hores de docència com a mínim.   
 ·        A més, podrà haver-hi invitats a taules redones i debats, que podran percebre els honoraris estipulats però no originaran despeses d’allotjament ni de transport.   
   
 Els cursos tindran una durada de 5 dies, de dilluns a divendres, amb un total de 26 hores presencials i 4 hores d’activitats comunes. Se sol·licitarà el reconeixement de 3 crèdits de lliure elecció curricular i de 30 hores de formació del professorat per cada un dels cursos.  
    
 L’horari per a tots els cursos serà:   
 \* Dilluns: 9.00 a 12.00 h: lliçó d’introducció als continguts i organització del curs a càrrec del director i el secretari.  
              12.00 a 14.00 h: lliçó inaugural comuna per a tots els cursos  
              16.00 a 19.00 h: activitat organitzada per curs. Aquesta vesprada pot passar a un altre dia de la setmana per motius justificats, per exemple, la programació d’una excursió o eixida.  
 \* Dimarts a dijous: 9.00 a 14.00 h: activitats.  
 \* Divendres: 9.00 a 12.00 h: activitats; 12.00 a 14.00 h avaluació, cloenda i entrega de diplomes.  
    
 Possibles activitats per a tots els dies, a més de les lliçons magistrals:  
 \* Taula redones, col·loquis, debats.  
 \* Tallers i pràctiques.  
 \* Eixida de camp o visita cultural.  
 \* Projeccions comentades de pel·lícules o documentals.  
    
 La Universitat d'Estiu podrà decidir la no-realització d’un curs si el nombre de matriculats no arriba als 30 alumnes. El nombre màxim d’alumnes per curs serà de 80.   
    
 II. NORMES DE COORDINACIÓ I ORGANITZACIÓ  
    
 Una vegada seleccionat el curs, el director enviarà abans del 9 de març:   
 ·                  El programa definitiu (horari i títols)  
 ·                  Informe dels departaments a què estiguen adscrites les àrees de coneixement del curs  
 ·                 Les següents dades de cada professor:   
 -        Nom complet  
 -        DNI o passaport  
 -        Titulació completa (empresa o universitat); professió, nivell o càrrec professional (tal com es vol que aparega en la publicitat del curs)  
 -        Dades de contacte (adreça completa, telèfon i correu electrònic)   
 -        Currículum professional abreujat (tal com es vol que aparega en la web)  
 -        Escrit del Consell del Departament en el qual s’aprove la participació del professorat de la Universitat d’Alacant.  
    
    
 La comissió podrà decidir la revocació de l’aprovació del curs si s’incompleix aquest termini o si el programa definitiu difereix substancialment de la proposta inicial.  
    
    
 Viatges   
 Les reserves de bitllets d’avió i tren es gestionaran per mitjà de l’agència de viatges contractada per l’organització. L’agència de viatges s’encarregarà de la gestió i confirmació del bitllet al professorat.  
 La Universitat d'Estiu es farà càrrec de les despeses de viatge dels professors per la via més directa i la tarifa més econòmica amb avió i classe preferent amb tren. No s’admetran canvis de bitllet d’avió una vegada emesos. Només s’admetran canvis en els bitllets de tren amb una setmana d’antelació.   
 Als professors que es traslladen per mitjans propis se’ls reembossarà l’import del bitllet o el quilometratge corresponent, incloses despeses d'autopista i aparcament si és el cas, sempre que s'haja comunicat amb antelació.   
    
 Allotjament i manutenció   
 L'allotjament dels ponents es proporcionarà en un mateix hotel concertat. La Universitat d'Estiu assumeix les despeses d'estada màxima de dos nits per cada professor resident a Espanya i tres nits en el cas de professors residents a l'estranger. Si algun professor considera imprescindible assistir acompanyat d'una altra persona, haurà de comunicar-ho com més prompte millor per a estudiar la possibilitat d'atendre aquesta petició. En cap cas es cobriran les despeses de viatge de l'acompanyant ni les despeses extraordinàries de caràcter personal com ara: telèfon, bugaderia, bar, etc.   
 Els dinars i sopars es faran en els restaurants concertats segons un menú especial. S'entregaran bons de dinar i sopar per curs segons la procedència del professorat i la Universitat d'Estiu es farà únicament càrrec de les despeses derivades d'aquests bons.  
    
 Transport   
 No s'organitza transport des de l'aeroport a l'hotel. S'abonaran 75 euros en concepte de despeses de taxi als professors que es traslladen amb avió o tren. S'establirà un sistema de transport per als professors des de l'hotel fins al campus tots els dies a les 8.30 h. del matí i eixirà del campus cap a l'hotel a les 17.00 h.  
    
 Suport logístic durant el curs   
 Cada curs tindrà un alumne col·laborador que s'ocuparà d’entregar les carpetes el primer dia del curs i de donar suport en temes logístics durant tot el curs. El director del curs haurà de proposar una persona per a aquesta tasca.   
    
 III. RETRIBUCIONS AL PROFESSORAT  
    
 S'estableix la següent retribució econòmica orientativa:   
    
 Professor conferenciant extern a la UA: 200 euros per hora  
 Professor invitat extern a la UA en taula redona: 150 euros per intervenció (no s’abona desplaçament ni allotjament).   
 Professor de la UA: màxim per hora estipulat pel Consell Social per a l’any 2007.  
    
 El pressupost assignat a la direcció i coordinació del curs serà de 1.200 euros per al director i 800 euros per al secretari. L'import total de les col·laboracions docents no excedirà de 6.000 euros (inclosos director i secretari). L’organització podrà acceptar excepcions en relació amb aquesta norma, en els casos en què la proposta estiga acompanyada per un patrocinador que es faça càrrec de les despeses extraordinàries.   
    
 S'ha de tenir en compte que de la retribució es farà la corresponent retenció a compte de l'impost sobre la renda de les persones físiques (IRPF).   
    
    
    
 IV. FUNCIONS DEL DIRECTOR I SECRETARI   
    
 Correspon al director:   
 A) Enviar la documentació requerida de professors i departaments segons el punt II.  
 B) Informar els professors sobre els aspectes d'organització següents: setmana del curs, data, hora i lloc de la intervenció; i també la normativa aplicable a les condicions de viatge, allotjament i retribució.   
 C) Sol·licitar a cada professor l'enviament anticipat en format electrònic del material didàctic o resum de la conferència (1 full) incloent-hi la bibliografia recomanada. Preparar els materials acadèmics que s’han d’entregar (es fotocopiarà un màxim de 20 folis per curs) i per a publicar-los en el campus virtual “univerano virtual” (sense límit).  
 D) Seleccionar un alumne col·laborador.  
 E) Facilitar adreces de contacte per a la difusió publicitària del curs.  
 F) Atendre, tant a efectes acadèmics com organitzatius, els professors invitats, i ocupar-se d'ells també fora del temps lectiu.   
 G) Avaluar l'aprofitament dels estudiants per a la concessió de crèdits de lliure elecció.  
 H) Atendre els mitjans de comunicació quan se’l requerisca i, en tot cas, assistir a la roda de premsa de presentació dels cursos i durant la setmana del curs.  
   
   
 Correspon al secretari:   
 A) Assistir el director en el desenvolupament de les seues funcions.   
 B) Atendre els professors en les qüestions organitzatives (viatges, materials audiovisuals…). És responsable que cada professor retire el xec corresponent als seus honoraris.  
 C) Revisar les dades sobre viatges i retribucions al professorat abans de l'inici del curs.  
 D) Comunicar a la Secretaria tots els canvis sobre el programa que puguen sorgir (horaris, professors, etc.)   
 E) Assegurar la recollida de firmes de comprovació d'assistència en totes les sessions i revisar la llista de matriculats.   
 F) El secretari s'encarregarà de distribuir, arreplegar i remetre una enquesta de satisfacció de l'alumnat en la primera classe del divendres. Els resultats d’aquesta avaluació podran ser tinguts en compte en futures propostes de cursos.   
    
    
 V. CALENDARI   
    
 26 de gener:    Presentació de propostes  
    
 9 de febrer:     Resolució de la convocatòria de propostes de cursos   
    
 9 de març:       Límit d’entrega de la documentació i programa definitiu  
    
 2 de maig:       Obertura del termini de matrícula. Presentació oficial dels cursos  
    
 31 de maig:      Límit per a confirmar els viatges per part dels professors i per a enviament de material didàctic.   
    
 27 de juliol:      Entrega d’actes





[Carretera Sant Vicent del Raspeig s/n  
03019 Sant Vicent del Raspeig - Alacant  
 Tel. 49 447 3904 - Fax 80 532 3638](https://www.google.es/maps/@20.956905,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12545&trk=tyah&trkInfo=tarId%4V2222241352345%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)